LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL Lietuvos Respublikos sveikatos apsaugos ministro 2021 m. liepos 30 d. įsakymO Nr. V-1765 „Dėl ASMENS SVEIKATOS PRIEŽIŪROS PASLAUGŲ TEIKIMO GALIMAI SEKSUALINĮ SMURTĄ PATYRUSIEMS MOTERIŠKOSIOS LYTIES ASMENIMS APRAŠO PATVIRTINIMO“ PAKEITIMO

2024 m. lapkričio 5 d. Nr. V-1078

Vilnius

Pakeičiu Lietuvos Respublikos sveikatos apsaugos ministro 2021 m. liepos 30 d. įsakymą Nr. V-1765 „Dėl Asmens sveikatos priežiūros paslaugų teikimo galimai seksualinį smurtą patyrusiems moteriškosios lyties asmenims aprašo patvirtinimo“:

1.	Pakeičiu preambulę ir ją išdėstau taip:

„Vadovaudamasis Lietuvos Respublikos sveikatos priežiūros įstaigų įstatymo 10 straipsnio 6 punktu ir Lietuvos Respublikos vaiko teisių apsaugos pagrindų įstatymo 366 straipsnio 3 dalimi:“.

2. Pakeičiu 3 punktą ir jį išdėstau taip:

„3. N u s t a t a u, kad šiuo įsakymu patvirtintas Asmens sveikatos priežiūros paslaugų teikimo galimai seksualinį smurtą patyrusiems moteriškosios lyties asmenims aprašas (toliau – Aprašas) mutatis mutandis taikomas teikiant asmens sveikatos priežiūros paslaugas galimai seksualinį smurtą patyrusiems vyriškos lyties asmenims, taikant šias išimtis:

3.1. asmens sveikatos priežiūros paslaugas galimai seksualinį smurtą patyrusiems vyriškosios lyties asmenims teikiančioje komandoje, nurodytoje Aprašo 7 punkte, papildomai dalyvauja abdominalinės chirurgijos gydytojas arba gydytojas chirurgas, arba gydytojas urologas, o komandoje, nurodytoje Aprašo 8 punkte, – gydytojas vaikų chirurgas. Šiame punkte nurodytiems gydytojams reikalavimas būti išklausius Aprašo 7.1 ir 8.1 papunkčiuose nurodytą pagalbos teikimo seksualinį smurtą patyrusiems asmenims kursą netaikomas iki 2027 m. sausio 1 d.;

3.2. netaikomi Aprašo 4.4.35, 12.8.4.4, 12.8.5, 27.9.4.4, 27.9.5, 44.3 papunkčiai, 9 priedas ir 1, 4, 6, 8 ir 10 priedų nuostatos dėl moteriškų lyties organų tyrimo ir ėminių iš jų, kontracepcijos, mėnesinių ir akušerinės anamnezės, vaisiaus, lytiškai plintančių ligų požymių ir sužalojimų, kurie gali būti tik moteriškos lyties asmenims, apibūdinimo ir kitos nuostatos, kurios vyriškos lyties asmenims negali būti taikomos dėl anatominių ar fiziologinių savybių.“

Sveikatos apsaugos ministras Aurimas Pečkauskas